CELEX: 62020TN0502
Language: da
Date: 2020-08-10 00:00:00
Title: Sag T-502/20: Sag anlagt den 10. august 2020 — Munich mod EUIPO — Tone Watch (MUNICH10A.T.M.)

5.10.2020   
            
            
               DA
            
            
               Den Europæiske Unions Tidende
            
            
               C 329/20
            
         
      Sag anlagt den 10. august 2020 — Munich mod EUIPO — Tone Watch (MUNICH10A.T.M.)
      (Sag T-502/20)
      (2020/C 329/39)
      Stævningen er affattet på spansk
      
         Parter
      
      
         Sagsøger: Munich, SL (La Torre de Claramunt, Spanien) (ved advokat Guix Vilanova)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Tone Watch, SL (Madrid, Spanien)
      
         Oplysninger vedrørende sagen for EUIPO
      
      
         Indehaver af det omtvistede varemærke: Tone Watch, SL
      
         Det omtvistede varemærke: EU-ordmærket MUNICH10A.T.M. — EU-varemærke nr. 10 727 899
      
         Sagen for EUIPO: Ugyldighedssag
      
         Den anfægtede afgørelse: Afgørelse truffet den 25. marts 2020 af Fjerde Appelkammer ved EUIPO (sag R 2472/2018-4)
      
         Påstande
      
      
                  —
               
               
                  Den anfægtede afgørelse annulleres, og EU-varemærket MUNICH10A.T.M. nr. 10 727 899, som Importaciones Issar, SL er indehaver af, og som er registreret for varer i klasse 9 (solbriller), klasse 14 (ure og kronometriske instrumenter) og klasse 35 (engros- detailsalg samt salg via globale computernetværk af solbriller, ædle metaller og legeringer heraf, juvelerarbejder, smykker, ure og kronometriske instrumenter) i den internationale nomenklatur, erklæres ugyldigt, og [annullationsafdelingens] afgørelse bekræftes, for så vidt som det hermed blev fastslået, at [det omtvistede varemærke] er ugyldigt med hensyn til tjenesteydelser i klasse 35 (reklamevirksomhed, forretningsledelse, forretningsadministration, varetagelse af kontoropgaver), der gives medhold i kontraappellen, [registreringen af det omtvistede varemærke] ophæves med hensyn til de varer i klasse 14, dvs. ædle metaller og legeringer heraf samt varer lavet af ædle metaller eller overtrukket hermed, der ikke er omfattet af andre klasser, og klasse 35, dvs. udlejning af salgsautomater, og EUIPO tilpligtes at betale sagsomkostningerne.
               
            
         Anbringender
      
      
                  —
               
               
                  I den anfægtede afgørelse blev der ikke taget hensyn til den omstændighed, at de ældre varemærker, som har ordbestanddelen »MUNICH«, er velkendte, og det blev med urette fastslået, at artikel 8, stk. 5, i Europa-Parlamentets og Rådets forordning 2017/1001 ikke finder anvendelse i den foreliggende sag.
               
            
                  —
               
               
                  Der foreligger en risiko for forveksling i kundekredsens bevidsthed mellem de omtvistede varemærker.
               
            
                  —
               
               
                  Den fortolkning i den anfægtede afgørelse, som ligger til grund for appelkammerets afslag på kontraappellen — dvs., at den ikke blev indgivet ved særskilt dokument — udgør en overdrivelse og et særlig strengt formelt krav, eftersom det fremgik klart og tydeligt, at der var tale om en kontraappel, og at sagsøgeren som følge heraf var forhindret i at gøre sin ret til forsvar gældende.